Baiba Bendika

Baiba Bendika (dzimusi  Cēsīs) ir latviešu biatloniste, Latvijas izlases līdere. Regulāri startē arī distanču slēpošanas sacensībās.

 Karjera 
Biatlonā trenējas no 2000. gada. Pasaules kausā debitējusi 2011. gadā. Trīs reizes startējusi Pasaules čempionātā junioriem. Augstākā individuāli iegūtā vieta — 2011. gadā Novemesto (Čehija) izcīnītā 34. vieta 15 km distancē.

Pasaules čempionātā pieaugušajiem debitējusi 2012. gadā.

2016. gada februārī pirmo reizi karjerā iekļuva labāko desmitniekā Pasaules kausa posmā, finišējot 5. vietā sprinta sacensībās Kenmorā, Kanādā.Biatloniste Bendika ar 5.vietu gūst karjerā pirmos punktus Pasaules kausā LSM.lv Šī ir arī augstākā vieta, kādu Pasaules kausā ieņēmusi kāda no Latvijas biatlonistēm.Sensāciju sagādājusī biatloniste Bendika: braucu atbrīvoti un ar tukšu galvu Delfi.lv Līdz tam viņas augstākā ieņemtā vieta individuālajās sacensībās bija 41., taču kopā ar Andreju Rastorgujevu B. Bendika bija iekļuvusi pirmajā desmitniekā jauktajā stafetē, ko izdevās atkārtot arī Kanādas posmā.

2018. gada ziemas olimpiskajās spēlēs B. Bendika startēja trīs individuālajās distancēs, ieņemot vietas ceturtajā desmitā (labākais starts bija sprintā, kur viņa finišēja 33. vietā).

2020. gada Pasaules čempionātā Antholcā vispirms ieguva 12. vietu sprinta distancē, bet pēc tam pacēlās uz 9. vietu iedzīšanā. Šie ir sportistes augstākie sasniegumi Pasaules čempionātā, bet 9. vieta — augstākā, kādu šāda līmeņa sacensībās spējušas iegūt Latvijas sportistes.

2021. gada Eiropas čempionātā uzvarēja sprinta distancē. 2021. gadā Pasaules čempionātā Pokļukā B. Bendika atkārtoja augstāko sasniegumu Latvijas biatlonistēm Pasaules čempionātos: ieguva 9. vietu 12,5 km distancē ar kopējo startu, pirms pēdējās šautuves atrodoties otrajā pozīcijā, bet zaudējot to pēc divām kļūdām šaušanā. B. Bendika startēja arī 2021. gada Pasaules čempionātā ziemeļu slēpošanā Obersdorfā, izcīnot 35. vietu 10 kilometru brīvā stila distancē, kas bija labākā starp Latvijas sportistēm (slēpošanas izlases līdere Patrīcija Eiduka ieņēma 43. vietu).

2022. gada ziemas olimpiskajās spēlēs Pekinā B. Bendika startēja gan biatlonā, gan distanču slēpošanā. Biatlonā rezultāti bija zemāki nekā iepriekšējā olimpiādē, kam viens no iemesliem bija veselības problēmas sagatavošanās posmā. Tomēr, lielā mērā pateicoties B. Bendikas sniegumam, šīs bija vēsturē labākās ziemas olimpiskās spēles Latvijai distanču slēpošanā. Viņa finišēja 31. vietā 30 km brīvajā stilā (tieši aiz viņas finišēja Latvijas labākā distanču slēpotāja Patrīcija Eiduka), savukārt stafetē, kur Latvijas komanda ieguva 17. vietu, B. Bendika savu etapu veica kā 7. labākā starp visām šī etapa dalībniecēm.

2023. gada Pasaules čempionātā Oberhofā startēja neveiksmīgi. Sprintā ieņēma 62. vietu un nespēja kvalificēties iedzīšanai, bet 15 km individuālajā distancē ierindojās 44. vietā. Startēja arī jauktajā stafetē, kur Latvijas komanda tika apsteigta par apli un klasificēta 25. vietā. Tā paša gada 5. martā Pasaules kausa posmā Nove Mesto kopā ar Andreju Rastorgujevu izcīnīja trešo vietu 1+1 jauktajā stafetē. Tas Latvijai bija pirmais goda pjedestāls stafetē Pasaules kausa posmos, arī pašai Bendikai tas bija pirmais pjedestāls karjerā šajā līmenī.

2024. gada Pasaules čempionātā Nove Mesto izcīnīja piekto vietu sprintā, kas ir līdz šim labākais Latvijas panākums sievietēm pasaules čempionātos biatlonā. 2024. gada Pasaules čempionātā vasaras biatlonā Otepē uzvarēja distancē ar kopēju startu. 2024.—2025. gada Pasaules kausa sezonas pirmajos divos trimestros startēja nesekmīgi un tikai vienreiz ieguva ieskaites punktus. 2025. gada Eiropas čempionātā Martello, Itālijā, neskatoties uz divām kļūdām šaušanā, sprintā izcīnīja bronzas medaļu, bet iedzīšanā ar trim soda apļiem ieguva zelta godalgu un kļuva par Eiropas čempioni.

 Privātā dzīve 
B. Bendikas dzīvesbiedrs jau vairākus gadus ir viņas treneris Ilmārs Bricis. 2023. gada jūlijā tika izplatīta informācija, ka B. Bendika ir bērniņa gaidībās. Pēc bērna piedzimšanas jau ar jaunās sezonas pirmo Pasaules kausa posmu viņa atgriezās sacensību apritē.

 Karjeras rezultāti 

 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete   Phjončhana 39. 39. 33. — — —   Pekina 58. 50. 48. — — —   Milāna un Kortīna 22. 15. 42. 22. 17. 12.

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 1+1 jauktā stafete 2012  Rūpoldinga 99. 95. — — 26. () 23. () rowspan=5  2013  Nove Mesto 98. 91. — — — 23. () 2015  Kontiolahti 92. 82. — — — — 2016  Holmenkollena 65. 78. — — — 25. () 2017  Hohfilcene 65. 50. 27. — — 25. () 2019  Estešunda 52. 17. 23. 27. — 23. () 10. 2020  Antholca 25. 12. 9. 18. 23. () 21. () 17. 2021  Pokļuka 52. 26. 18. 9. 22. () 23. 14. 2023  Oberhofa 44. 62. — — — 25. () 19. 2024  Nove Mesto 67. 5. 11. 23. 15. () 19. 8. 2025  Lencerheide 25. 55. 41. — 16. 22. () 9.

 Eiropas čempionāts 
 Gads Vieta Individ. sac. Sprints Iedzīšana Supersprints Stafete Jauktā stafete 1+1 jauktā stafete2015  Otepē 57. 40. 50. rowspan=4  —  2017  Dušņikizdroja 7. 31. 23.  — 12.2018  Ridnauna — 14. 8.  — —2019  Raubiči 25. 55.   — 7.2020  Raubiči  55.  13.  — 4. 2021  Dušņikizdroja 41. 1. 11.   — — 2023  Lencerheide 12. 33. 27.   — 12. 2025  Martello 11. 3. 1.  9.  

 Pasaules kausa kopvērtējums 
 Sezona Vieta 2015.—2016.  49. 2016.—2017.  69. 2017.—2018.  55. 2018.—2019.  46. 2019.—2020.  32. 2020.—2021.  42. 2021.—2022.  42. 2022.—2023.  49. 2023.—2024.  52. 2024.—2025.  86.

 Atsauces 

 Ārējās saites 



Kategorija:1991. gadā dzimušie
Kategorija:Cēsīs dzimušie
Kategorija:Latvijas biatlonisti
Kategorija:Latvijas distanču slēpotāji
Kategorija:Latvijas sportisti 2022. gada ziemas olimpiskajās spēlēs
Kategorija:Biatlonisti 2018. gada ziemas olimpiskajās spēlēs
Kategorija:Biatlonisti 2022. gada ziemas olimpiskajās spēlēs
Kategorija:Distanču slēpotāji 2022. gada ziemas olimpiskajās spēlēs
Kategorija:Latvijas sportisti 2026. gada ziemas olimpiskajās spēlēs
Kategorija:Biatlonisti 2026. gada ziemas olimpiskajās spēlēs